Ρόμπερτ Πάουελ

Βιογραφία

Ο Ρόμπερτ Πάουελ γεννήθηκε στο Σάλφορντ, κοντά στο Μάντσεστερ, την 1η Ιουνίου 1944. Είναι γιος της Κάθλην (Ντέηβις) και του Τζον Γουίλσον Πάουελ. Φοίτησε στο Manchester Grammar School και στο Royal College of Advanced Technology του Σάλφορντ.
Το 1964 μετακόμισε στο Λονδίνο και αφοσιώθηκε στην υποκριτική τέχνη. Η καριέρα του στον κινηματογράφο ξεκίνησε με αρκετούς δευτερεύοντες ρόλους σε ταινίες εποχής, σε περιπέτειες και σε ταινίες τρόμου. Συνέχισε με πρωταγωνιστικούς σε περισσότερο cult και κλασικά φιλμ, όπως το «Μάλερ», «Τα τέσσερα φτερά», «Φρανκεστάιν», «Τα 39 βήματα», «Σάκα Ζουλού», «Το άσυλο».

Καριέρα

Ο Πάουελ ξεκίνησε την καριέρα του στην υποκριτική ως προπτυχιακός φοιτητής. Σχεδίαζε να γίνει δικηγόρος και το 1963-64 άρχισε να φοιτά στο Manchester College of Commerce ενώ την ίδια περίοδο ξεκίνησε μαθήματα υποκριτικής με καθηγητή τον Trevor Nunn. Στο College of Commerce ανέλαβε διάφορους ρόλους μαζί με τον Bernard Brandon προκειμένου να διαπιστώσει ποιος ρόλος χάριζε "τα μεγαλύτερα γέλια". Αυτή η πρώιμη εμπειρία του στην κωμωδία συνεχίστηκε με τον Jasper Carrott. Μετά από αυτό, προσλήφθηκε στο θέατρο Stoke-on-Trent. Ο πρώτος του κινηματογραφικός ρόλος ήταν στην ταινία Robbery όπου έπαιξε έναν οδηγό τρένου. Είχε έναν μικρό ρόλο στην ταινία The Italian Job (1969), όπου έπαιξε ένα μέλος της σπείρας. Ο Πάουελ έπρεπε να περιμένει λίγα χρόνια για την πρώτη του επιτυχία, η οποία ήρθε το 1970 με την ταινία επιστημονικής φαντασίας Doomwatch του BBC όπου ενσάρκωσε τον επιστήμονα Toby Wren.
Μετά την επιτυχία του Doomwatch, ο Πάουελ έγινε δημοφιλής και ακολούθησαν πρωταγωνιστικοί ρόλοι σε αρκετές ταινίες του BBC, συμπεριλαμβανομένων τηλεοπτικών διασκευών των μυθιστορημάτων Sentimental Education (1970) και Jude the Obscure (1971). Επίσης εμφανίστηκε στην σειρά του 1975 Looking for Clancy, το οποίο βασίστηκε στο μυθιστόρημα του Frederic Mullally Clancy.
Για αρκετά χρόνια ο Πάουελ συνέχισε με συχνές εμφανίσεις στην τηλεόραση και με περιστασιακές εμφανίσεις στον κινηματογράφο, ενσαρκώνοντας τον Αυστριακό συνθέτη Gustav Mahler στην ταινία του Ken Russell Mahler (1974) και ως Captain Walker στην ταινία του Russell Tommy (1975).
Ύστερα ενσάρκωσε τον Ιησού από την Ναζαρέτ στην ταινία Jesus of Nazareth (1977), μετά από μια επιτυχημένη δεύτερη οντισιόν από τον Φράνκο Τζεφιρέλι. Αυτή η τηλεοπτική ταινία σε τέσσερα μέρη είχε τα μεγαλύτερα ονόματα του κινηματογράφου, συμπεριλαμβανομένων των Λώρενς Ολίβιε ως Νικόδημο, τον Ernest Borgnine ως τον Ρωμαίο Centurion, τον Stacy Keach ως Βαρραβά, τον Κρίστοφερ Πλάμμερ ως Ηρώδη Αντύπα, τον Μάικλ Γιορκ ως τον Ιωάννη τον Βαπτιστή, τον Ίαν ΜακΣέιν ως Ιούδα Ισκαριώτη, τον Ρομπ Στάιγκερ ως Πόντιο Πιλάτο και τον Τζέιμς Μέισον ως Ιωσήφ της Αριμαθαία. Για αυτόν τον ρόλο, ο Πάουελ ήταν υποψήφιος για βραβείο BAFTA και κέρδισε το βραβείο Καλύτερου Ηθοποιού από το TVTimes.

Ο Ιησούς από την Ναζαρέτ

Κορυφαία στιγμή στην καριέρα του είναι το έτος 1974, όπου τον καλούν στο κάστινγκ για την υπερπαραγωγή «Ο Ιησούς από τη Ναζαρέτ» του Φράνκο Τζεφιρέλι. Ο Πάουελ παρουσιάζεται στην επιτροπή διανομής ρόλων, χωρίς πολλές ελπίδες, μιας και ο σκηνοθέτης είχε, όπως λέγεται, στο μυαλό του σαν πιθανούς «Μεσσίες», επώνυμους ηθοποιούς της εποχής όπως τον Αλ Πατσίνο και τον Ντάστιν Χόφμαν.

Τελικά, γίνεται ο πασίγνωστος και αγαπημένος «Ιησούς από τη Ναζαρέτ» και από τότε κάνει μια προσπάθεια να χρησιμοποιήσει την επωνυμία του στο Χόλιγουντ. Εκεί όμως οι περισσότεροι σκηνοθέτες διστάζουν να δώσουν στον «άνθρωπο που υποδύθηκε τον Ιησού», ρόλους «γήινους», ρόλους «ανθρώπινης αδυναμίας».

Προσωπική ζωή

Το 1975 ο Πάουελ παντρεύτηκε στο Μαρόκο την χορεύτρια του Pan's People Μπαμπς Λορντ προτού αναλάβει τον πρωταγωνιστικό ρόλο στην ταινία Ο Ιησούς από την Ναζαρέτ. Στις 23 Νοεμβρίου 1977 απέκτησαν έναν γιο, τον Μπάρνεϋ, και το 1979 απέκτησαν μια κόρη, την Κέιτ. Μεγάλη του αγάπη είναι τα ταξίδια με σκάφος ανά τον κόσμο.